Ни өсөн? Сәбәптәрҙең береһе — үҙен сиктән тыш яратҡан кешеләр Шайтан кеүек тәкәббер булып китә. Уйлап ҡына ҡарағыҙ: Шайтан Аллаға бөтә нәмәне барлыҡҡа килтерергә ярҙам иткән Ғайса Мәсихтең үҙенә йөҙ түбән ҡапланып табыныуын көткән (Матф. 4:8, 9; Кол. 1:16). Үҙен юғары ҡуйған кешеләр үҙ тәртибе менән донъя зирәклегенең Алла алдында аҡылһыҙ икәнен иҫбатлай (1 Кор 3:19). Изге Яҙма үҙебеҙгә дөрөҫ ҡараш һаҡларға ярҙам итә. Унда әйтелгәнсә, кеше ниндәйҙер кимәлдә үҙен яратырға тейеш. Ғайса: «Яҡыныңды үҙеңде яратҡан кеүек ярат», — тип өйрәткән (Матф. 19:19). Был һүҙҙәр буйынса, беҙгә үҙ ихтыяждарыбыҙға күпмелер иғтибар бүлергә кәрәк. Ләкин Изге Яҙма үҙебеҙҙе башҡаларҙан өҫтөн ҡуйыуҙан киҫәтә. Унда былай тиелә: «Бер-берегеҙҙе уҙырға тырышып, дан артынан ҡыумағыҙ, киреһенсә, күндәм булып, башҡаларҙы өҫтөн күрегеҙ» (Флп. 2:3; Рим. 12:3). w19.05 24 б., 13, 14 абз.